ప్రేమంటే ఇంతే

ప్రేమంటే ఇంతే 2006 ఏప్రిల్ 14న విడుదలైన తెలుగు రొమాంటిక్ చలనచిత్రం. శ్రీ స్రవంతి మూవీస్పతాకంపై స్రవంతి రవికిషోర్ నిర్మాణ సారథ్యంలో రమణ బివి దర్శకత్వం వహించిన ఈ చిత్రంలో  నవదీప్, పూనమ్ బజ్వా, రూపాలి నటించగా, కోటి సంగీతం అందించాడు. ఇది హిందీ చిత్రం సోచా నా థా సినిమా రీమేక్.

 కథా నేపథ్యం 
వీరు (నవదీప్) లిజీ (రూపాలి)ని ప్రేమిస్తుంటాడు. కానీ, ఆ ప్రేమ విషయం చెప్పడానికి అతనికి ధైర్యం లేదు. అదే సమయంలో పావని ( పూనమ్ బజ్వా ) ను వివాహం చేసుకోవాలని కోరుకుంటాడు. కానీ ఆమెకు కూడా వివాహం ఇష్టం ఉండదు. కాబట్టి వీరు, పావని కలిసి పథకం వేసి పెళ్ళి చెడగొడుతారు. దాంతో ఇరు కుటుంబాల మధ్య కొంత గొడవ జరుగుతుంది. ఆ తరువాత వీరు, పావని మంచి స్నేహితులు అవుతారు. అప్పుడు తన ప్రేమ విషయాన్ని లిజీకి చెపుతాడు. ఆమె క్రైస్తవ కుటుంబానికి చెందినది కావడంతో మొదట్లో అతని కుటుంబం వీరి ప్రేమను వ్యతిరేకిస్తుంది. చివరికి వారు కూడా వివాహానికి అంగీకరిస్తారు. కానీ వివాహం రోజున, తాను నిజంగా పావనిని ప్రేమిస్తున్నానని వీరు తెలుసుకుంటాడు. ఆ తరువాత ఏం జరిగిందన్నది మిగతా కథ.

 నటవర్గం 
 నవదీప్ (వీరు)
 పూనమ్ బజ్వా (పావని)
 జాకీ
 రూపాలి (లిజీ)
 నరేష్
 శరత్ బాబు
 అన్నపూర్ణ
 ఐశ్వర్య
 సత్య కృష్ణన్

 పాటలు 
ఈ చిత్రానికి కోటి సంగీతం అందించాడు.

 మూలాలు 

 ఇతర లంకెలు 

వర్గం:2006 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:స్రవంతి రవికిషోర్ నిర్మించిన సినిమాలు
వర్గం:కోటి సంగీతం అందించిన సినిమాలు
వర్గం:నవదీప్ నటించిన సినిమాలు
వర్గం:శరత్ బాబు నటించిన సినిమాలు